J. K. Smith: Csak ​a tested érdekel - Hidvégi ​Bora és Tokodi Zsolt
Nagyon szeretem az Írónő történeteit, és eddig mindig sikerült kedvencet találnom a karakterei között. Az új regénye kapcsán is megtaláltam a kedvenc párosomat. Bora és Zsolt története másabb hangvételű volt, de ugyan úgy tartalmazta az Írónő humorát, ami kötelező elem. A kapcsolatuk első körben főnök és beosztott, ám ez szépen kezd megváltozni. Főleg miután Bora kilép egy rossz kapcsolatból, és újra nőként gondol magára. Ez a változás meglepi Zsoltot, és egy közös projekt egyre közelebb hozza őket. Nagyon jó volt végig követni a kapcsolatuk alakulásának folyamatát, hogy ne legyen sablonos, kaptunk egy igazán jó kis csavart bele, ami felkavarta az állóvizet.
Brittainy C. Cherry: A szív ritmusa - Elliott Adams és Jasmine Greene
Az írónő remek párosokat képes alkotni, akik tökéletesen képesek egymásra hangolódni. Itt is a két fiatal igen valószínűtlen módon kerül közelebb egymáshoz, de megvan a közös pont, ami miatt, azonnal megtalálják a közös hangot, ez pedig a zene. Az egész könyvet és a kapcsolatukat is befolyásolja ez, és ettől még jobban szerettem őket.
Címkék: Brittainy C. Cherry, J. K. Smith, kedvenc pár